Nicolas Escude en doa bet ur bloavezh 2004 start pa oa chomet strobet e skoaz (so Ya diwezhañ). E yaouaer avat a oa en e vravañ er bloavezh-se met…war ur sport all : ar vell-droad. Julien en doa gounezet kampionad an Izelvroioù gant an Ajax Amsterdam. Ne oa nemet 25  bloaz hag un difenner war an eskell danvez ennañ. Bet stummet e Cannes evel un bern re all (Zizane, Micoud, Viera…) en doa dibabet mont gant Stad Roazhon e 1999. Pevar bloavezh e oa chomet e Breizh ha ken brav e teue an traoù gantañ ma oa bet dibabet evit choari e skipailh Frañs « ar re danvez enno ». Anv a oa anezhañ evit ar skipailh A zoken. Lod a gave dezho en doa graet ur fazi avat pa oa aet da Amsterdam e 2003 : mont da vro-Saoz pe da Italia a oa ar chiz. Disoñjet e vefe gant ar re e penn skipailh Frañs  en ur championad a eil renk. Evit lod eo bet gwir rak daoust maz eus plas war eskell difenn Frañs, ne vo ket e Kib ar Bed en Alamagn. Met nag un huñvre e oa mont da choari e klub Johan Cruyff ! Ar gall kentañ bet o choari eno e oa ouzhpenn. Dindan Roenald Koeman e oa bet betek kardgourfenn Kevre ar gampioned (trechet gant ar Milan AC). Evel evit e vreur avat e voe du e vloavezh 2005. Cheñchet penn dar skipailh ha Julien o choari nebeutoch-nebeutañ. Se zo kaoz en doa goulennet mont da lech all da  vare ar merkato diwezhañ. Gant FC Sevilla emañ bremañ (6vet el Liga) hag emichañs e vo 2006 bloavezh an distro evit ar vreudeur Escude.